cyanic-selkie/wikianc huggingface dataset:
Yevgeni Priqojin
İlk illəri
Yevgeni Priqojin 1 iyun 1961-ci ildə Leninqradda (indiki Sankt-Peterburq) anadan olub. Atasını erkən yaşlarında itirib, anası Violletta Priqojina ikinci dəfə ailə qurub. His father died early, and so his mother supported him and his sick grandmother by working at a local hospital. His father and stepfather were of Jewish descent.
1977-ci ildə 62 saylı idman internat məktəbini (müasir 1 saylı Olimpiya Ehtiyatları Kolleci) bitirib. Orada o, ögey atası xizək məşqçisi Samuil Fridmanoviç Jarkoyun ona öyrətdiyi xizək sürmə ilə məşğul olub. However, his career in sport was ultimately unsuccessful.
29 noyabr 1979-cu ildə, Yevgeninin 18 yaşı olanda, Leninqrad şəhərinin Kuybışev məhkəməsi Priqojini RSFSR Cinayət Məcəlləsinin 15 və 144-cü maddələrinin 2-ci hissəsinə ("oğurluq") əsasən 2 il şərti cəzaya məhkum edib. 1981-ci ildə Priqojinin 20 yaşı olanda Leninqradın Jdanovski məhkəməsi ona RSFSR Cinayət Məcəlləsinin maddələri ilə 13 il müddətinə azadlıqdan məhrum etmə cəzası verilib. Bu maddələrə əsasən o, "oğurluq", "quldurluq", "dələduzluq", "yetkinlik yaşına çatmayan şəxsin cinayət fəaliyyətinə cəlb edilməsi" ittihamları ilə cəzalandırılıb. 1988-ci ildə Priqojin əfv olunub və 1990-cı ildə koloniya-qəsəbəni tərk edib.
RBC-nin məlumatına görə, Yevgeni Priqojin Leninqrad Kimya və Əczaçılıq İnstitutunu əczaçı ixtisası üzrə bitirib, lakin Priqojin özü müsahibəsində bu institutda təhsilini başa vurmadığını bildirib.
Sahibkarlıq fəaliyyəti
300px|thumb|right|Yevgeni Priqojin və Vladimir Putin 2010-cu ildə Yevgeni Priqojin 1990-cı ildə Leninqradda hot-doqlar satan şəbəkənin əsasını qoub.
1993-cü ildə "Kontrast" supermarketlər şəbəkəsinin meneceri olub.
1995-ci ilə qədər şəbəkə 10 mağazaya qədər artıb. 1995-ci ildə Priqojin Vasilyevski adasında "Vine Klub" bar mağazasının açılışını edib.
1996-cı ilin dekabrında o, tərəfdaşları ilə birlikdə Sankt-Peterburqda Rusiya Elmlər Akademiyasının Zoologiya İnstitutunun binasında ilk elit restoranı olan "Köhnə gömrük"ü açıb. 350 min dollarlıq sərmayə beş ay ərzində geri qayıtdı, ilin sonuna qədər o, ilk milyon dollarını qazanıb.
Priqojin 1996-cı ildə "Konkord Katering" şirkəti adlı iaşə biznesini təsis edib.
1998-ci ilin yazında Priqojin, maliyyə və siyasi elitanın məşhur ziyarətgahına çevrilən "New Island" restoran-gəminin açlışını edib.
1999-cu ilin yayında Sergey Stepaşin və Beynəlxalq Valyuta Fondunun idarəedici direktoru Mişel Kamdess orada görüşüblər. 2001-ci ildə Rusiya və Fransa prezidentləri Vladimir Putin və Jak Şirak üçün "New Island"da şam yeməyi verilib. Burada, 2002-ci ilin mayında Vladimir Putin Corc Buşu qəbul etdi və 2003-cü ilin payızında Putin ad gününü bu restoran-gəmidə qeyd edib.
2002–2012-ci illərdə o, "Blin! Donalds" restoran şəbəkəsini genişləndirir. 2003-cü ildə restoranlardan birinin açılışında Sankt-Peterburq qubernatoru Vladimir Yakovlev və Çili prezidenti Rikardo Laqos iştirak ediblər. Şəbəkə məşhur "kvadrosozon" da daxil olmaqla "Rus fast food" təklif edən ümumi əhali üçün nəzərdə tutulmuşdu. 2008-ci ilə qədər Priqojinin qida kombinatları formatının yaradılması üçün əsas kimi xidmət edən 10 müəssisəyə qədər artdı. 2011-ci ildə şəbəkənin səkkiz restoranından sonuncusu bağlanıb.
2000-ci illərdən tikinti layihələrində iştirak etmişdir. 250px|thumb|left|"Vaqner" ÖHŞ-nin aktiv olduğu bölgələrin xəritəsi 2010-cu ildən Priqojinin həyat yoldaşına məxsus şirkət Eliseyev Qardaşlarının Evi ticarət ortaqlığını icarəyə götürür. Yenidənqurmadan sonra orada Eliseyev tacir mağazası yerləşirdi.
2016-cı ilin yayında şirkət binanı 740 milyon rubla özəlləşdirmək hüququ qazandı.
2018-ci ildə Vladimir Putin jurnalistlərə müsahibəsində (NBC-dən Meqin Kelli və ORF-dən Armin Volf) Priqojinlə şəxsən tanış olduğunu təsdiqlədi, lakin Priqojini sahibkar Corc Sorosla müqayisə edərək dövlətlə əlaqəsini inkar etdi.
Laxta ərazisində "Konkord" şirkəti öz park ərazisi olan XVIII-XIX-cu əsrlərin Sankt-Peterburq memarlığı üslubunda 45 üçmərtəbəli evlərdən ibarət Şimali Versal yaşayış kompleksini tikib. Layihəni Sankt-Peterburqun birinci qubernatoru Vladimir Yakovlev xüsusilə qeyd edib. 2016-cı ildə Fontanka.ru nəşri kompleksin əlavə olaraq 7,5 hektar ərazini hasara aldığını və bununla da qanunsuz olan Laxtinski keçidinə yolu bağladığını yazıb.
2015-ci ilin payızında Konkord ilə əlaqəsi olduğu güman edilən bir sıra şirkətlər Müdafiə Nazirliyinin törəmə şirkəti tərəfindən keçirilən tenderlərdə qalib gəlib. Müqaviləyə əsasən, şirkətlər 26 milyard rubla Moskva, Bryansk və Tver vilayətlərindəki hərbi şəhərciklərin mənzil-kommunal xidmətlərini öz üzərinə götürməlidirlər.
Ümumilikdə, 2015-ci ildə Yevgeni Priqojinlə əlaqəli bütün şirkətlər, RBC-yə görə, Müdafiə Nazirliyindən 68,6 milyard rubl dəyərində iaşə, təmizlik və tikinti xidmətləri üçün müqavilələr aldılar.
30 oktyabr 2019-cu ildə Yevgeni Priqojinin əsas aktivi olan Konkord Qida Zavodu onunla 27 yaşlı Tomsk hüquqşünası Yekaterina Roslikova arasında iki bərabər hissəyə bölündü.
Media və təşviqat sahəsində fəaliyyət
300px|thumb|right|[[İnternet Tədqiqatları Agentliyinin yerləşdiyi binalardan biri]] Priqojin 2012–2013-cü illərdə əməkdaşları "media bazarını yalanlardan təmizləmək və yalan və korrupsiyalaşmış medianın ifşasına töhfə vermək"lə məşğul olan "Gazeta o Gazeta"nın fəaliyyəti ilə əlaqələndirilirdi. Bu, öz işçilərini müstəqil nəşrlərə təqdim etmək cəhdləri və daha əvvəl reklam əsasında yerləşdirilən mövcud olmayan müsahibələrin dərc edilməsi səbəbindən sonradan onlara qarşı məhkəmə iddialarının qaldırılması ilə həyata keçirilmişdir. Forbesə qarşı yönəlmiş epizodlardan biri NTV-nin "Fövqəladə vəziyyət" proqramında işıqlandırılmışdır.
Yevgeni Priqojinə məxsus olduğu deyilən İnternet Tədqiqatları Agentliyini Qlavset kimi də tanınır. Rusiyada daha çox onlar Olqinonun trolları da adlandırılır. Agentlik Rusiyanın iqtisadi və siyasi maraqları üçün xidmət edir. Mərkəzi Sankt-Peterburqda yerləşir. Agentliyin, böyük sosial şəbəkələrdə, müzakirə platformalarında, elektron qəzet saytlarında və video hosting xidmətlərində yaradılan saxta hesablardan istifadə edərək, Rusiyanın daxili və xarici siyasi maraqlarını Ukrayna və Orta Şərqdə dəstəkləmək üçün istifadə etdiyi və ABŞ-nin 2016-cı il prezident seçkilərinə təsir göstərməyə çalışdığı iddia edilir. 2015-ci ildə agentliyin təkcə bir binasında 1000-dən çox işçinin çalışdığı bildirildi. . По словам бывшей сотрудницы, агентство работало круглосуточно, с рабочими сменами в 12 часов, заработок сотрудника составлял 40 000 рублей в месяц
2018-ci il 16 fevralında ABŞ Ədliyyə Nazirliyi 2016-cı il ABŞ prezident seçkilərinə qanunsuz müdaxilə və Donald Trampın namizədliyini qəti şəkildə dəstəklədiyi üçün 13 nəfər Rusiyalı haqqında ittiham elan etdi. Bu şəxslər haqqında 15 martda prezident Donald Trump tərəfindən maliyyə sanksiyaları qəbul olunmuş və onların ABŞ-yə daxil olmaları qadağan edildi. RBC jurnalı genişmiqyaslı araşdırmadan sonra Feysbuk, Tvitter və İnstaqramda ABŞ-dəki seçkiyə müdaxilə edən 118 hesabı müəyyən etmişdi. İddiaya görə, bu akkauntların hər biri avqust-sentyabr aylarında qapadılmışdı. Jurnal bu hesabların Sankt-Peterburqun Savuşkina küçəsində yerləşən 55 nömrəli evdən idarə olunduğunu, Tvitterdə yaradılan 50 hesabdan 36-sının +7 (Rusiyanın telefon kodu – red.) prefiksi ilə qeydiyyatdan keçdiyini yazmışdı. ABŞ-də "Trol Fabriki" adlandırılan bu hesabların yaradıcılarının böyük hissəsi sosial şəbəkələrdə daha çox ABŞ-dəki irqi problemləri gündəmə gətiriblər. Belə ki, onların tabeliyi altında olan qaradərililərin hüquqlarından bəhs edən 16 qrupun 1,2 milyon izləyicisi olub. "Trol Fabriki" qrupu ABŞ-dəki prezident seçkisinə 2015-ci ilin yazından hazırlaşıb.
"Vaqner" Özəl Hərbi Şirkəti
250px|thumb|left|"Vaqner" Özəl Hərbi Şirkətinin muzdlularının döyüşdüyü [[Baxmut müharibəsi|Baxmut]] 2016-cı ilin yayında Fontanka.ru portalı Yevgeni Priqojini Vaqner qrupunun rəhbəri Dmitri Utkinlə əlaqələndirdi. Sonuncunun ətrafı arasında sahibkarın firmalarından birinin mühafizə xidmətinin rəhbəri Yevgeni Qulyayev də tapıldı. "The Bel"in məlumatına görə, "Vaqner" ÖHŞ Yevgeni Priqojinin dövlət müqavilələrindən əldə etdiyi gəlirlər hesabına maliyyələşdirilirdi.
Bu qruplaşma hələ 2013-cü ildə Suriya döyüşlərində üzə çıxan "Slavyan korpusu" adlı Rusiya muzdlu birləşməsindən qaynaqlanır. Belə ki, 2013-cü ildə Homs şəhəri ətrafında Rusiyanın Krasnodar diyarının sakini Aleksey Malyutanın sənədləri suriyalı müxaliflər tərəfindən tapılıb. Məlum olub ki, həmin şəxs Sankt-Peterburqda yaradılan "[ Slavonic Corps Limited" adlı özəl hərbi şirkətin "işçisidir". Həmin ilin yazında bu şirkət "xaricə ezam olunmaq üçün" müxtəlif güc strukturlarının veteranlarını işə cəlb etməyə başlayıb. Onlarla söhbəti "Moran Security Group" adlı digər özəl hərbi şirkətin rəhbəri, Rusiya FSB-nin (Federal Təhlükəsizlik Xidməti) ehtiyatda olan polkovnik-leytenantı Vyaçeslav Kalaşnikov aparıb. Nəhayət 2013-cü ilin sentyabrında "Slavyan korpusu"nun 267 nəfər "işçisi" Suriyaya göndərilib. Onlara ayda 4 min dollar maaş, həlak olacaqları və ya yaralanacaqları təqdirdə sanballı kompensasiya vəd ediblər. "Moran Security Group" şirkətinin əməkdaşı, Rusiya Müdafiə Nazirliyi kəşfiyyat xidməti olan QRU (keçmiş adı Baş Kəşfiyyat İdarəsi, indi Baş Qərargahın Baş İdarəsi, xüsusi xidmət, SSRİ və sonra da Rusiya MN xarici kəşfiyyatının orqanı), 2-ci əlahiddə briqadasının keçmiş bölük komandiri Dmitri Utkin (məlumata görə "Vaqner" ləqəbini də məhz o daşıyır) keçmiş döyüş yoldaşlarını toplayır və yeni özəl ordu yaradır. "Vaqner" ÖHŞ ilk dəfə 2014-cü ildə Krım əməliyyatında iştirak edib, referenduma hazırlığa nəzarət vəzifəsini yerinə yetirib. Daha sonra onun ordusunun sorağı Donbassdan gəlir. 300px|thumb|right|[[Vaqner qrupunun muzdlularının dəfn olunduğu qəbiristanlıq ]] Qruplaşmanın adı seçilərkən millitarist musiqiçi Rixard Vaqnerin adından istifadə olunub. "Slavyanski korpus"un rəhbərləri Yevgeni Sidorov və Vadim Qusevin bir vaxtlar Suriyanın Deyr-əz-Zor şəhərindəki neft kəmərinin mühafizəsində iştirakı barədə məlumatlar mövcuddur.
Muzdluların xərclərinin ödənişində isə xüsusi metoddan istifadə olunur. Belə ki, Rusiya Müdafiə Nazirliyi müxtəlif məişət xidmətləri və dövlət satınalmaları barədə müqavilələrlə Suriyada və başqa qaynar nöqtələrdə "çirkli işi" yerinə yetirən şəxslərin rəsmi əməkdaşı olduğu qeyri-kommersiya şirkətlərinə vəsait köçürür. Tender qalibi elan edilən həmin şirkətlərin, əslində, hansı vəzifəni yerinə yetirdiyi də beləliklə malalanmış olur. "The Bell" saytı 2015-ci ildə qruplaşmanın illik büdcəsinin 10,3 milyard rubl (166 milyon dollar) olduğunu yazıb. "Vaqnerin qrupu"unun əsgərlərinə pulu nağd verirlər, onlar rəsmən heç yerdə işə götürülməyiblər, silahların və təchizatın alınması isə məxfiləşdirilib. RBC bildirir ki, həmin xərcləri dövlət və adları açıqlanmayan "yüksək rütbəli biznesmenlər" üzərlərinə götürüb. Məlumatlara görə, 6 min muzdlu əsgərdən ibarət olan "Vaqner"də muzdlu döyüşçülər aylıq 2–3 min dollar maaş alırlar. Bununla yanaşı, uğurlu əməliyyatlarda mükafatlar da əldə edirlər. Ölən əsgərin ailəsinə isə 50–80 min dollar təzminat ödənilir. "Vaqnerin qrupu"nun düşərgəsi Krasnodar diyarında, Krasnodar şəhərindən 30 kilometr cənubda, M-4 "Don" yolunun üzərindəki Molkino qəsəbəsinin yaxınlığında yerləşir. QRU-nun 10-cu əlahiddə xüsusi təyinatlı briqadası da orada dislokasiya olunub. Muzdluların bazası 2015-ci ilin ortalarından etibarən fəaliyyət göstərməyə başlayıb. Bu səbəbdən Ukraynada həlak olan Vaqnerçilərin qəbiristanlığı da bu qəsəbədədir.
KİV məlumatına görə "Vaqner" ÖHŞ Konqo Demokratik Respublikası, Sudan, Liviya, Madaqaskar, Anqola, Qvineya, Qvineya-Bisau, Mozambik, Zimbabve və Mərkəzi Afrika Respublikası da daxil olmaqla bir sıra Afrika ölkələrində təhlükəsizlik xidmətləri göstərir.
26 sentyabr 2022-ci ildə Konkord şirkətinin mətbuat xidməti Yevgeni Priqojinin "Vaqner" ÖHŞ-nin yaradıcısı olduğunu təsdiqlədiyi məktubunu dərc etdi. Qrupun yaranma tarixi kimi o, 2014-cü il mayın 1-i adlandırdı. Onun ilkin əsasını Donbasa getmək istəyən rus könüllüləri təşkil edirdi. Priqojin bildirib ki, əvvəlki illərdə qrup üzvlərindən heç birinə problem yaratmamaq üçün "Vaqner"lə əlaqəsini reklam etməməyə çalışıb.
Siyasi fəaliyyəti
Yevgeni Priqojinin sözlərinə görə, 1991-ci ilin avqust qiyamı zamanı o, Dövlət Fövqəladə Vəziyyət Komitəsinin əleyhdarlarının tərəfində olub. O, həmin gün meydana çıxıb və "SSRİ-ni geri qaytarmamaq üçün trolleybusları çevirirdi".
Media 2021-ci il parlament seçkiləri ilə bağlı Yevgeni Priqojinlə Sankt-Peterburq qubernatoru Aleksandr Beqlov arasında münaqişədən, sahibkara yaxın namizədlərin seçkilərdə iştirak etmək üçün qeydiyyatdan keçə bilməməsindən yazıb.
16 aprel 2022-ci ildə Rusiya Dövlət Dumasının deputatı Vitali Milonov Yevgeni Priqojinlə birgə fotosunu dərc etdi. Şəkildə onlar kamuflyaj geyinib, Luqansk vilayətinin Pervomaysk şəhərindəki 2 nömrəli məktəbin binasının fonunda gülümsəyirdilər. Qeyd edək ki, şəhər rus qoşunları tərəfindən işğal olunub.
2022-ci ilin avqustunda o, Dariya Duqinanın anım mərasimində iştirak etdib.
2022-ci ilin oktyabrında Rusiyanın Ukraynaya hərbi təcavüzü zamanı uğursuzluqlar fonunda o, Çeçenistan rəhbəri Ramzan Kadırovun Mərkəzi Hərbi Dairə komandiri, general-polkovnik Aleksandr Lapini tənqid etməsini dəstəkləyib.
7 noyabr 2022-ci ildə Yevgeni Priqojin ABŞ Konqresinə seçkilərdə müdaxilə etdiyini və bunu davam etdirməyi planlaşdırdığını açıqlayıb. ABŞ Dövlət Departamentinin spikeri ehtimal edib ki, Priqojinin bu cür bəyanatları çox güman ki, Putin tərəfindən bəyənilib. Priqojin, sosial mediada dezinformasiya və nifaq yayan İnternet Araşdırmalar Agentliyi vasitəsilə 2016-cı il ABŞ prezident seçkilərinə müdaxilə etdiyinə görə ABŞ tərəfindən sanksiyaya məruz qalmışdı.
2022-ci ilin payızında Yevgeni Priqojin getdikcə daha çox ictimai sahədə görünməyə və Rusiyada təsirini artırmağa başladı.
2022-ci ilin noyabrında Yevgeni Priqojin 2019-cu ildə Sankt-Peterburq meri Aleksandr Beqlovun seçki kampaniyasına 2 milyard rubla qədər sərmayə qoyduğunu açıqladı. Beqlovun siyasi rəqibi olan Priqojin deyirdi ki, mer "həmişə son dərəcə aşağı səviyyəli menecer olub".
Ailəsi
Yevgeni Priqojin evlidir. Onun iki uşağı var. Oğlu Pavel, qızı Polina. Pavel əvvəllər anası Lyubov Valentinovna Priqojinaya məxsus olan beş şirkətə sahibdir: Beta MMC, Turstatus, Laxta Park Premium MMC, Laxta Park MMC və Lakhta Plaza MMC.
2003-cü ildə Priqojin Pavel və Polina ilə birlikdə "İndraquzik" nağıl kitabını yazıb. Kitab 1000 nüsxə tirajla nəşr edilib. Kitab satışa çıxarılmayıb, yüksək rütbəli və məşhur şəxslərə hədiyyə edilib.
Yevgeni Priqojinin dediyinə görə, oğlu Pavel Rusiya ordusunda hərbi xidməti başa vurub və məzun olduqdan bir ay sonra 2022-ci ilin sentyabrında Vaqner ÖHŞ-nin tərkibində Suriyaya gedib.
Dövlət müqavilələri ilə bağlı korrupsiya iddiaları
300px|thumb|right|ABŞ Maliyyə Departamentinə görə "Yevgeni Priqojinin genişlənən şəbəkəsi" (2021) 2017-ci ilin may ayında Federal Antiinhisar Xidməti etiraf etdi ki, Priqojinlə əlaqəli şirkətlər Müdafiə Nazirliyindən 1,8 milyard rubl dəyərində müqavilələr üzrə kartel sazişi təşkil edib və antiinhisar qanunlarını pozublar.
Lakin 2017-ci il noyabrın 8-də Federal Antiinhisar Xidməti kartelin mövcudluğunu (antiinhisar qanunvericiliyinin ən təhlükəli pozuntusu) qəbul edərək görünməmiş bir addım ataraq, bütün 5 şirkəti inzibati məsuliyyətdən azad etdi.
"Yabloko" partiyası 2017-ci ilin iyununda iddia etmişdi ki, 2019-cu ilə qədər Moskva məktəblərində uşaqları yeməklə təmin etmək üçün müqavilə qazanan altı şirkətdən beşi Yevgeni Priqojinlə əlaqəlidir. Təxminən 50 milyard rubl məbləğində ümumi məbləğdən müqavilələrin 94 faizi bu şirkətlərin payına düşür.
2018-ci ilin dekabrında məlum oldu ki, Priqojinlə əlaqəli strukturlar 35,7 milyard rubl dəyərində Sankt-Peterburqda Məhkəmə Kvartalının tikintisi üçün subpodratçı kimi tendersiz seçiliblər.
2011-ci ildən başlayaraq Priqojinlə əlaqəli şirkətlər Müdafiə Nazirliyinin, Səhiyyə Nazirliyinin müəssisələrini, o cümlədən məktəbləri və uşaq bağçalarını ərzaqla təmin etməklə ümumilikdə 209 milyard rubl dəyərində ən azı 5393 dövlət müqaviləsi imzalayıb. Əvvəllər "The Bell" 2014–2019-cu illər ərzində Rusiya ordusu üçün ərzaq tədarükü, şəxsi heyətin saxlanması və tikinti üçün alınan dövlət müqavilələrinin məbləğini 149,8 milyard rubl qiymətləndirib. Priqojin özü isə bu hesablamanı yanlış hesab etmişdir.
29 dekabr 2022-ci ildə Mütəşəkkil Cinayətkarlıq və Korrupsiya Hesabatı Layihəsi Yevgeni Priqojini "Mütəşəkkil Cinayətkarlıq və Korrupsiya" kateqoriyasında "İlin Korrupsiyoneri" kimi tanıyıb.
Məlumatların silinməsi ilə bağlı "Yandex"ə qarşı iddialar
2016-cı ilin iyun ayında Sankt-Peterburqun Kuybışevski Rayon Məhkəməsi Yevgeni Priqojinin Yandex-ə qarşı iddiaları üzrə prosesə başladı. . Ərizəçi İnternet Tədqiqatları Agentliyinin fəaliyyətinin təfərrüatlarını və Müdafiə Nazirliyi ilə müqavilələri açıqlayan Korrupsiyaya Qarşı Mübarizə Fondunun, Fontanka.ru və Novaya qazetanın materialları da daxil olmaqla, 22 nəşrə olan keçidlərin axtarış sistemindən çıxarılmasını tələb edib. Məhkəmə prosesinin mediada işıqlandırılması Streyzend effektinə (senzura qoymaq cəhddi) səbəb oldu. Sonradan Priqojin iddiadan imtina etdi.
BellingCat ilə məhkəmə çəkişməsi
2022-ci ilin fevralında Priqojin Moskvanın Qaqarinski Rayon Məhkəməsində, eləcə də Böyük Britaniyada BellingCat istintaq qrupuna qarşı iddia qaldıraraq biznesmenin "Vaqner" ÖHŞ ilə əlaqələri haqqında məlumatların silinməsini və təkzib edilməsini tələb etdi. May ayında London məhkəməsi Priqojinin iddiasını rədd edərək geri qaytardı. Çünki onunla işləyən vəkillər reputasiyalarının zədələnməsi ehtimalına görə onu məhkəmədə təmsil etməkdən imtina etdilər.
İyunun 3-də Moskvanın Qaqarinski Məhkəməsi iddianı təmin etdi. Avqust ayında "Bloomberg" xəbər vermişdi ki, Priqojin London Ali Məhkəməsinə "emosional məktub" göndərib və orada Böyük Britaniyada məhkəmələrin müstəqilliyini şübhə altına alıb.
Müxalifətin təqibini təşkil etməklə bağlı ittihamlar
2018-ci ilin noyabrında 2013-cü ilə qədər Yevgeni Priqojinin yanında işləmiş "qara piar ustası" Andrey Mixaylov "Novaya qazeta"nın jurnalistinə demişdi ki, 2013-cü ildə Priqojin Soçidə "prezidentimiz Vladimir haqqında" yazan bloger Anton Qrişşenkonun döyülməsini təşkil edib. O, "Putin haqqında çox təhqiramiz yazılar yazmışdı" döyülməsinin səbəbi də bu idi. Həmçinin Priqojin Mixaylova Dmitri Bıkov və "Forbes" jurnalını gözdən salmaq üçün onlara qarşı təxribatlar təşkil etməyi və Priqojinin şirkətləri ilə rəqabət aparan şirkətlərə qarşı qara piar haqqında göstəriş verib. Bundan əlavə, Priqojinin strukturlarının müxalifət nümayəndələrinə, o cümlədən Aleksey Navalnıya qarşı təxribatlar təşkil etdiyi iddiası da edilir.
Məktəblərə keyfiyyətsiz məhsullar verməklə bağlı ittihamlar
300px|thumb|left|Vladimir Putin Yevgeni Priqojinə məxsus "Konkord" Qida Zavodunda 2018-ci ilin dekabrında Moskvanın Cənub-Şərqi İnzibati Dairəsinin uşaq bağçalarında körpələrin şigeloz xəstəliyinə tutulması barədə məlumat yayıldı. Dövlət müqavilələrinə əsasən, Cənub-Şərqi İnzibati Dairəsinin məktəbəqədər uşaq müəssisələrində iaşə Yevgeni Priqojinə məxsus "Konkord" Qida Zavodu tərəfindən təşkil edilir.
Xəstəliyin müəyyən edilməsi, yoluxma mənbəyi və araşdırmanın gedişi ilə bağlı məlumatlar Rospotrebnadzor tərəfindən dekabrın 29–31-də kütləvi informasiya vasitələrində məlumat verilməklə dərc edilib.
Rospotrebnadzordan Moskva Şəhər İctimai Palatasının Vətəndaş Cəmiyyətinin İnkişafı Komissiyasının sədri Aleksey Venediktovun sorğusuna cavabında bildirilir ki: "Məktəbəqədər qruplardakı qrup xəstəlikləri "Çaplıqinmoloko" şirkəti tərəfindən təqdim edilən aşağı keyfiyyətli süd məhsulları ilə əlaqələndirilir. Konkord katering şirkəti artıq bu təchizatçının məhsullarından imtina edib". Rospotrebnadzorun məlumatına görə, Moskvanın yeddi təhsil müəssisəsində 127 bağırsaq infeksiyası, o cümlədən 57 dizenteriya hadisəsi aşkar edilib.
31 yanvar 2019-cu ildə "Navalnı LIVE" YouTube kanalında Lyubov Sobolun Moskva uşaq bağçaları və məktəblərində dizenteriya ilə bağlı ilk araşdırması dərc edilib. Konkord şirkətinin mətbuat xidmətinin məlumatına görə, 2 fevral 2019-cu ildə Yevgeni Priqojin Sankt-Peterburqdakı Sokos otelində Aleksey Navalnı ilə görüşüb. Fevralın 9-da Yevgeni Priqojin "görüşünün" məzmunu barədə danışaraq demişdi: ''"Həqiqətən, onun təklifi belə idi: "Sankt-Peterburqda bələdiyyə seçkiləri üçün mənə 300 milyon rubl ödəyəcəksiniz. Top mənim tərəfimdədir. Nəyisə qurban vermək lazımdır." Bundan sonra Navalnı şantaj etməyə davam etdi, saxta videolar yayımladı və Moskva şəhərinin təhsil müəssisələrində ərzaq bazarında sabitliyi pozmağa çalışdı"''. . В штабе Навального сообщения о встрече были названы фальшивкой и провокацией
Priqojinin sözlərinə görə, fevralın 17-də FBK-nın vəkili Lyubov Sobolla görüşü olub. Priqojin strukturlarının əməkdaşlarının 2019-cu ilin iyulunda dərc olunmuş yazışmalarına görə, Priqojinlə Aleksey Navalnının görüşü barədə məlumat etibarsızdır və Yevgeni Priqojinin özü bu xəbərin hazırlanmasında birbaşa iştirak edib.
Fevralın 18-də Navalnı LIVE-a müsahibəsində Moskva Məktəbliləri şirkətinin keçmiş əməkdaşı Natalya Şilova şirkəti Konkordun bölməsi adlandırıb. Konkordun mətbuat xidməti bu məlumatı təkzib edib. Yevgeni Priqojin özü həmişə bu qida zavodu ilə əlaqəsini inkar edib, baxmayaraq ki, "Moskva məktəblisi"nin yarısının sahibi özünü "Konkord"un təhlükəsizlik xidmətinin rəhbəri adlandıran keçmiş polis olub. Oktyabrın 31-də Moskvanın Meşçanski Məhkəməsi Konkordu 2019-cu ilin qışında Moskva məktəblərində və uşaq bağçalarında dizenteriyaya yoluxmuş uşaqların valideynlərinə təzminat ödəməyi qərarını çıxarıb.
Elə həmin ay Priqojin Korrupsiyaya Qarşı Mübarizə Fonduna qarşı FBK, Aleksey Navalnı və fondun vəkili Lyubov Sobolun ümumilikdə 88 milyon rubl ödəməli olduğu təhqiqatla bağlı məhkəmədə qalib gəlib. Navalnı 2020-ci ilin iyul ayında FBK-nın bağlandığını və yeni hüquqi şəxs olan "Hüquqların Müdafiəsi Fondu"nun yaradıldığını elan etdi. Bundan xəbər tutan Priqojin FBK-ya bir milyon rubl bağışladı, lakin fond bu ianəni ona geri qaytardı. 2020-ci ilin avqustunda Yevgeni Priqojin Moskva "Məktəbli qidası" zavodu ilə təsərrüfat müqaviləsi imzaladı və bu müqaviləyə əsasən borc şəxsən ona ödənilməli idi.
Xarici ölkələrin sanksiyaları
250px|thumb|right|Yevgeni Viktoroviç Priqojinə məxsus İnternet Araşdırmaları Agentliyi, ABŞ-ın ittiham aktında 20 dekabr 2016-cı ildə Yevgeni Priqojin Rusiyanın Ukraynadakı müharibədəki roluna görə təqdim edilən ABŞ-ın sanksiyalar siyahısına daxil edildi. Bu qərarı şərh edən Priqojin bildirib ki, biznesi Avropa və ABŞ-la bağlı olmadığı üçün sanksiyalar vecinə deyil. O, Rusiyada dincəlməyə üstünlük verir. 2017-ci ilin iyun ayında genişləndirilmiş sanksiyalar siyahısına bir neçə restoran və "Şokolad Muzeyi" butiklər şəbəkəsinin daxil olduğu Konkord holdinqinin idarəedici şirkəti "Konkord Katering" və "Konkord Management and Konsulting" şirkətləri düşdü. 16 fevral 2018-ci ildə ABŞ-ın xüsusi prokuroru Robert Müller Yevgeni Priqojin və digər 12 Rusiya vətəndaşını ABŞ prezident seçkilərinə müdaxilədə ittiham edib.
2018-ci ilin dekabrında ABŞ Maliyyə Nazirliyi "Konkord Management and Konsulting" ilə əlaqəli Yevgeni Priqojin kimi RİA FAN-a (Federal Xəbər Agentliyi) qarşı sanksiyalar tətbiq etdi.
2020-ci ilin iyul ayında ABŞ Xəzinədarlığı Priqojinlə əlaqəli olduqları üçün üç rus fiziki və Rusiya, Sudan, Çin və Honkonqdan olan beş şirkətə qarşı sanksiyalar tətbiq edib. Sanksiyalar ABŞ seçkilərinə və Ukraynanın dau işlərinə müdaxiləyə, habelə qeyri-qanuni kiber fəaliyyətə görə tətbiq olunub.
2020-ci ilin sentyabrında ABŞ Xəzinədarlığı Rusiya, Finlandiya və Mərkəzi Afrika Respublikasından olan yeddi təşkilata və iş adamı Yevgeni Priqojinlə əlaqəli olan və Mərkəzi Afrika Respublikasında onun adından fəaliyyət göstərən səkkiz Rusiya Federasiyası vətəndaşına qarşı sanksiyalar tətbiq etdi.
2018-ci ilin fevralında Kolumbiya dairəsinin (ABŞ) Rayon Məhkəməsi Priqojin haqqında həbs qərarı çıxarıb. 2020-ci ilin yayında Federal Təhqiqat Bürosu Priqojini axtarışa verdi və 2021-ci ilin fevralında onun həbsinə səbəb olan məlumat üçün 250.000 dollar mükafat vəd etdi.
2022-ci ilin fevralında Avstraliya Priqojinə qarşı şəxsi sanksiyalar tətbiq etdi.
2022-ci ilin martında Birləşmiş Ştatlar tərəfindən Priqojin, həyat yoldaşı, iki övladı, anası və üç şirkətə qarşı sanksiyalar elan olundu. Oxşar sanksiyalar daha əvvəl, 24 fevral 2022-ci ildə Yeni Zelandiya tərəfindən tətbiq edilmişdi. и трёх компаний
21 aprel 2022-ci ildə Rusiyanın Ukraynaya müdaxiləsi fonunda Priqojin bütün Avropa İttifaqı ölkələrinin genişləndirilmiş sanksiya siyahısına daxil edildi.
3 mart 2022-ci ildə Avropa İttifaqı onun oğlu Pavelə qarşı şəxsi sanksiyalar tətbiq etdi.
Xarici keçidlər
РИА Новости
Maqnit çattəyini üsulu
Maqnit çattəyini üsulu ferromaqnit materiallarda səthə və ya ona yaxın yerləşən çatların maqnit sahəsinin köməyi ilə aşkara çıxarılmasına xidmət edir. Daxili strukturunda xəta olmayan ferromaqnit materiallarda maqnit xətləri heç bir maneəyə rast gəlmədən səlis olurlar. Eninə çatlar maqnit xətlərini pozaraq onu kənara yönəldir və burada meyillənmə sahəsi yaradırlar.
thumb|300px|Maqnit xəttləri və çaən ətrafında tozun yığılması
Işləmə üsulu
Qütb maqnitləşdirmənin köməyi ilə səthdə eninə yerləşmiş çatlar üzə çıxarıla bilirsə, çevrə boyunca cərəyanla induksiya edilmiş maqnit sahəsi ilə uzununa istiqamətdə olan çatları da tapmaq mümkündür. Bir çox hallarda çatların təyin edilməsində bir istiqamətə üstünlük verilir. Digər istiqamətlərdə çatları aşkar etmək üçün bir-birinin ardınca bir neçə sınaq aparılmalı, ya da kombinə olunmuş sınaq üsulundan istifadə edilməlidir. Maqnitlə yoxlama zamanı florlaşdırılmış tozlardan istifadə olunması çatların optik üsulla izlənməsinə şərait yaradır. Burada tətbiq olunan maqnit tozları rəng piqmentləri ilə bir-biri ilə bağlı olur ki, səthi dalğa uzunluğu 300÷500 nm olan işığa tutduqda çat yerlərində açıq sarı, yaşıl və ya qırmızı rəngə çalan izləri görmək olur. Əldə olunan kontrast səthdə olan çatların daha dəqiq təyininə imkan verir.
thumb|Əl ilə işləyən maqnit sahəsi yaradan qurğu.
Bu üsul maqnitləşdirilə bilən bütün materiallarda səthin yoxlanması üçün tətbiq olunur. Üsulun tətbiqi İSO  993402/02-də normativləşdirilmişdir.
Volyubilis
Volyubilis — Mərakeşin Meknes şəhəri yaxınlığında yerləşən və Mavretaniya krallığının qədim paytaxtı hesab olunan, qismən qazıntı aparılmış bərbər şəhəri. Bərəkətli kənd təsərrüfatı sahəsində inşa edilmiş şəhər Mavretaniya krallığının paytaxtı olmazdan əvvəl, e.ə. 3-cü əsrdən Bərbər, daha sonra isə Karfagen şəhəri olaraq inkişaf etmişdir. Volyubilis eramızın I əsrindən başlayaraq Roma hakimiyyəti altında sürətlə böyüdü və 2.6 km üzünluğundakı divar ilə əhatə olunaraq təxminən 42 hektara (100 hektar) qədər genişləndirildi. II əsrdə şəhər bir sıra böyük ictimai binalar, o cümlədən bazilika, ibadətgah və zəfər tağı qazandı. Əsasən zeytun yetişdirilməsindən əldə edilən tərəqqi böyük, mozaikalı döşəmələri olan bir çox gözəl şəhər evinin inşasına təkan verdi.
Şəhər 285-ci il ətrafında yerli qəbilələrin hakimiyyəti altına düşdü və Roma imperiyasının cənub-qərb sərhəddindən uzaqlığı və əlçatmazlığı səbəbindən bir daha heç vaxt Roma tərəfindən geri alınmadı. Şəhər ən azı 700 il daha Latınlaşmış xristian icması, daha sonra isə erkən Müsəlman əhalisi tərəfindən məskunlaşıldı. 8-ci əsrin sonlarında Mərakeş İdrisilər sülaləsinin banisi İdris ibn Abdullahın iqamətgahı oldu. Lakin, 11-ci əsrdə iqamətgah Fəsə köçürüldü və Volyubilis tərk edildi. Yerli əhalinin çox hissəsi Volyubilisdən təxminən 5 km məsafədə yerləşən yeni Moulay İdris qəsəbəsinə köçürüldü.
Dağıntılar 18-ci əsrin ortalarında baş verən zəlzələ nəticəsində dağlana və Meknesi inşa etmək üçün daş axtaran Mərakeş hökmdarları tərəfindən talan edilənə qədər əhəmiyyətli dərəcədə toxunulmaz qaldı. XIX əsrin sonlarına qədər ərazinin qəti olaraq qədim Volyubilis şəhəri olduğu müəyyən edilməmişdi. Fransızların Mərakeş üzərində hakimiyyəti dövründə və sonra ərazinin təxminən yarısı qazılmış, bir çox nəfis mozaika aşkar edilmiş, daha məşhur ictimai binalar və yüksək statuslu evlər bərpa edilmiş və ya yenidən qurulmuşdur. Şəhərin dağıntıları, bu gün "İmperiyadan kənarda böyük bir Roma müstəmləkə şəhərinin olduqca yaxşı qorunan bir nümunəsi" olaraq UNESCO-nun Ümumdünya irsi siyahısına daxil edilmişdir.
Adı
Şəhərin adının mənşəyi naməlumdur. Lakin, dərənin hər iki tərəfində yetişən Nerium bitkisinin bərbərcə adının latınlaşdırılmış forması olan Walilt sözündən götürülmüş ola bilər.
Çarlton Tomas Levis və Çarliz Şortun tərtib etdiyi Latın lüğətində "volubilis" sözünün latınca mənası "çevrilən və ya öz ətrafında fırlanan, dönmək, burulmaq, fırlanmaq, dövr etmək, yuvarlanmaq" kimi verilib. Horatsinin Epistles əsərində (I, 2, 43) sözə "" (O axır və axacaq, əbədi olaraq burulacaq) kimi istinad edilib. Klassik Latın dilində "volubilis" dəki "v" hərfi, müasir Bərbər və Ərəb tələffüzlərinə yaxınlaşdırılaraq "w" kimi tələffüz olunurdu.
Çarliz-İosif Tissot (1828–1884) Ərəb dilindəki bəzi mənbələrdə "Qasr Fara'on" (قصر فرعون Fironun sarayı) olaraq adlandırılan yerin Volyubilisə uyğun gəldiyini aşkarlamışdır.
Əsasının qoyulması və Roma işğalı
Zerhun dağının ətəyindəki düz bir yamacda inşa edilən Volyubilis, Fertassa adlanan kiçik bir çay axınının axdığı Xuman dərəsindən yuxarıda ucalan silsilə üzərində yerləşir. Buradan müasir Meknes şəhərinin şimalındakı münbit bir allüvial düzənliyə mənzərə açılır. Volyubilis ətrafındakı ərazidə aparılan arxeoloji qazıntılar zamanı Pireneydə tapılan qalıqlarla müqayisə edilə biləcək dizaynda, neolitə aid saxsı qablar aşkarlanmışdır və bu, ərazidə ən azı 5000 il əvvəl, neolit dövründə məskunlaşıldığını göstərir. Pun tanrısı Baala aid məbədin qalıqları və Finikiya dilində yazılmış saxsı qab və daşlar kimi tapıntılar, eramızdan əvvəl III əsrə qədər Karfagenlilərin buradakı varlığını sübut edir.
Volyubilis, e.ə. 146-cı ildə Karfagenin süqutundan sonra Roma vassalına çevrilən Mavretaniya krallığı daxilində yerləşirdi. Şəhərdə pun təsiri xeyli müddət davam etmiş, çünki, şəhər hakimləri Pun hökmranlığının bitməsindən xeyli sonra belə Karfagen titullarını kifayət qədər qorumuşdurlar. E.ə. 25-ci ildə Numidiya padşahı II Yuba, Avqust tərəfindən Mavretaniya taxtına çıxarıldı və o, diqqətini Volyubilisdə kral paytaxtı qurmağa yönəltdi. Romada təhsil almış və Mark Antoni və Kleopatranın qızı II Kleopatra Selena ilə evlənmiş Yuba və oğlu Ptolemey, bərbər nəslindən olmalarına baxmayaraq əsaslı şəkildə Roma padşahları idilər. Onların Roma sənətinə və memarlığına üstünlük verməsi şəhərin dizaynında aydın şəkildə əks olunmuşdur.
Eramızın 44-cü ilində Klavdi Mavretaniyanı Romaya ilhaq edir. Bundan sonra şəhər taxıl, zeytun yağı və qladiator tamaşaları üçün vəhşi heyvanlar kimi qiymətli ixrac məhsullarını istehsal edən münbit torpaqlardan yaranan zənginliyi və firəvanlığı sayəsində böyüdü. II əsrin sonlarında inkişafının zirvəsində olan Volyubilisin təxminən 20 000 sakini var idi və bu bir Roma əyalət şəhəri üçün çox əhəmiyyətli bir əhali sayı idi. Şəhərin əhali təkibində romanlaşdırılmış bərbərlər üstünlük təşkil edirdi. Bundan əlavə, ərazidə aşkar edilmiş 50-dən çox villa qiymətlədirilərsə, şəhərin ətraf regionu da yaxşı məskunlaşılmışdı.
Eramızın 1-ci əsrində, coğrafiyaşünas Pomponi Mela şəhəri öz "De situ orbis libri III" əsərində "kiçik şəhərlər arasında ən varlı olmasına baxmayaraq Mavretaniyada ən varlı şəhərlərdən biri" olaraq təsvir etmişdir. Şəhər Böyük Plini tərəfindən də xatırlanır və 2-ci əsrə aid Antonina marşrutu şəhərin yerləşdiyi yerə istinad edərək onu "Volubilis Colonia" adlandırmışdır.
40–44-cü illərdə Ptolemeyin azad etdiyi qullardan biri olan Edemonun başçılığı ilə baş vermiş üsyana baxmayaraq şəhər Romaya sadiq qaldı və onun sakinləri vətəndaşlıq hüququ və 10 illik vergi azadlığı ilə mükafatlandırıldı. Şəhər munisipi statusuna qaldırıldı və idarəetmə sistemi əsaslı şəkildə dəyişdirildi. Yeni idarəetmə sistemində Pun üslubundakı sufferlər hər il seçilən magistrat cütləri ilə əvəz olundu. Ancaq şəhərin mövqeyi həmişə sabit idi: əyalətin cənub-şərq kənarında, şəhərə düşmən olan və getdikcə daha da güclənən bərbər qəbilələri ilə həmsərhəd yerləşirdi.
Şəhərin müdafiəsini gücləndirmək üçün müasir Eyn-Şkor, Bled-el-Qaada, Sidi-Mussa, Sidi-Seyd və Bled Takourart (qədim Tokolsida) yaşayış məntəqələrində yerləşən beş qaladan ibarət bir halqa inşa edilmişdi. Eyn-Şkorda hispan və belq koqortaları yerləşir, Sidi-Seyd isə Qalliyanın köməkçi süvari dəstəsi olan IV süvari koqortası üçün baza idi. Sidi-Mussada Parfiya koqortası, Tokolsida da isə qall və Suriya süvariləri yerləşirdilər.
II əsrin sonlarına yaxın bölgədə artan gərginlik imperator Mark Avrelini səkkiz qapısı və 40 qülləsi olan, 2.5 km uzunluğundakı divarın inşası ilə bağlı əmr verməsi ilə nəticələndi. Volyubilisin yol vasitəsilə Liksus və Tinqis (Romanın Tinqitana Mavretaniyası əyalətinin paytaxtı, müasir Tanjer) ilə əlaqəsi olsa da, bərbər beqervat qəbiləsinin ərazisi daxilində yerləşdiyindən qonşu Sezaryen Mavretaniyası əyaləti ilə əlaqəsi olmamışdır. İvrit, Yunan və Latın dilindəki bir neşə dəfn kitabəsinə və Menora lampalarına əsasən, üçüncü əsrdə şəhərdə yəhudi icması mövcud olmuşdur. Bura qədim İvrit yazısının tapıldığı ən cənub-qərb yerdir.
Romanın şəhərə nəzarəti Üçüncü əsr Roma böhranından sonra sona çatdı. Təxminən 280-ci ildə Roma hakimiyyəti Mavretaniyanın çox hissəsində tənəzzülə uğradı və bir daha bərpa edilmədi. 285-ci ildə imperator Diokletian, əyalətdən geri qalan Liksus, Tinqis və Septa (müasir Seuta) arasındakı sahil zolağını yenidən təşkil etdi. Tinqisdə Roma ordusunun yerləşməsinə baxmayaraq, bunun həssas bir sərhəd bölgəsini yenidən qurmaq üçün sadəcə çox baha olacağı qərara alındı. Lakin, şəhərdə hələ də məskunlaşılmağa dəvam edilirdi. Bununla birlikdə, Venera evində tapılan, heyvanlar tərəfindən keçirilən bir döyüş arabası yarışı kimi nəfis mozaikalar dördüncü əsrdən əvvəl yaradıla bilməzdi.
Bu Roma şəhəri, ehtimal ki, əsrin sonlarına doğru baş vermiş və evlərin dağıntıları arasında çox sayda tunc heykəl basdırmış zəlzələ nəticəsində tənəzzülə uğramışdır.
Romalılardan sonra
Volyubilis Roma hakimiyyətinin başa çatmasından sonra əsrlər boyu məskunlaşılmağa davam etdi. Ərəblər 708-ci ildə şəhərə gələndə onun adı Oualila və ya Vualil olaraq dəyişdirilmiş və ərazidə Liviyada yaranmış bərbər qəbiləsi olan Avraba xalqı məskunlaşmışdı. Şəhərin çox hissəsi tərk edilmiş və qəbiristanlığa çevrilmiş, yaşayış mərkəzi şəhərin cənub-qərbinə köçmüşdü.
Volyubilis İslam dövrünə qədər bölgənin paytaxtı olaraq qaldı. Ərazidən tapılmış 8-ci əsrə aid İslam sikkələri İslamın Mərakeşin bu hissəsindəki mövcudluğunu təsdiqləyir. Bu sikkələr şəhər divarları xaricində cəmləşmişdilər ki, bu da ərəb yaşayış məntəqəsinin divarlar daxilindəki bərbər yaşayış məntəqəsindən fərqləndiyini göstərir. Şəhər həmçinin, Moulay İdrisin 787–788-ci illərdə Mərakeşdə İdrisilər sülaləsinin əsasını qoyduğu yer idi. İslam peyğəmbəri Məhəmmədin birbaşa nəslindən olan İdris, 787-ci ildə baş verən Fəxx döyüşündən sonra Suriyadan Mərakeşə qaçır. O, İshaq ibn Məhəmmədin rəhbərliyi ilə Avraba qəbiləsinin işğalı altında olan Volyubilisdə "imam" elan edilir. İdris burada Avraba qəbiləsindən olan Kanza ilə evlənir və bu izdivacdan II İdris dünyaya gəlir. O da, şəhər divarları xaricində, bu yaxınlarda onun qərargahı ola biləcəyi düşünülən kompleksin tapıldığı Xuman vadisi böyunca yaşayırdı. I İdris Fəs şəhərinin əsasını qoyduğu üç illik hakimiyyəti dövründə Şimali Mərakeşin çox hissəsini fəth etdi. İdris ibn Abdullah 791-ci ildə, Bağdad xəlifəsi Harun ər-Rəşidin əmri ilə Volyubilisdə sui-qəsd nəticəsində öldürüldü. II İdris yetkinlik yaşına çatdıqdan sonra paytaxtı Fəsə köçürdü və beləliklə, Volyubilis siyasi əhəmiyyət kəsb edən son xüsusiyyətindən məhrum edildi. 818-ci ildə Əl-Əndəlüsdəki (müasir İspaniyadakı Əndəlüs) Kordovada qiyam qaldırmış Rabedis adlı müsəlman qrupu Volyubilisə köçür. Bundan sonra insanlar daha bir neçə əsr boyu Volyubilisdə yaşamağa davam etsələr də, yəqin ki, şəhər 14-cü əsrə qədər tərk edilmişdir.
Afrikalı Lev şəhərin divar və darvazalarını, həmçinin, yalnız iki və ya üç qəsr tərəfindən qorunan İdris türbəsini təsvir etmişdir. O öldükdən sonra cəsədi şəhərdən 3 km (1,9 mil) məsafədə yerləşən Moulay İdrisə aparılmış və burada onun üçün böyük bir məqbərə qurulmuşdur.
Bu dövrdə şəhərin adı unutulmuş və yerli əhali tərəfindən qədim misirlilər tərəfindən qurulduğu iddia edilən əfsanəyə əsaslanaraq Ksar Faraoun, yəni "Fironun qalası" adlandırılmışdır. Buna baxmayaraq, bəzi binalar 17 əsrə, Moulay İsmayılın Meknesdəki yeni imperator paytaxtına tikinti materialı təmin etmək üçün ərazini talan etməsinə qədər ayaqda qalmışdı. 1755-ci ildə baş vermiş Lissabon zəlzələsi isə şəhərdə daha ağır dağıntılara səbəb olmuşdur.
The Times qəzetinin yazıçısı Walter Burton Harris, 1887–1889-cu illər arasında Mərakeşə etdiyi səyahətlər zamanı, fransız arxeoloqları tərəfindən müəyyən edilsə də, hər hansı bir ciddi qazıntı və bərpa işləri başlamamış Volyubilisi səyahət edir.
PTT
PTT (tr:Posta, Telgraf, Telefon).Türkiyə Respublikası məktub vahidi.
İlk Məktub Təşkilatı Tənzimat Fərmanı ilə yaşanan inkişafların nəticəsi olaraq Osmanlı Dövlətinin bütün xalqının və xaricilərin məktub ehtiyaclarına cavab vermək məqsədiylə Nəzarət olaraq 23 oktyabr 1840 tarixində qurulmuşdur.
İlk Poçt isə İstanbulda Yeni Məscidi həyətində Poçtu Komandirə adı ilə açılmış İlk məmurlar Süleyman Ağa, kolleksioner Sofyalı Ağyazar Türkcə xaricində yazılmış göndərilərin ünvanlarını tərcümə etmək üzrə tərcüməçi olaraq təyin edilmişlər.
1843-cü ildə teleqrafın icadını ardınca 11 il sonra Türkiyədə də teleqraf xidməti başlamış, bu xidməti intizama etmək üzrə 1855-ci ildə ayrı bir Teleqraf Müdirliyi qurulmuşdur.
1871-ci ildə isə Məktub Nazirliyi ilə Teleqraf Müdirliyi birləşdirilərək Məktub və Teleqraf Nəzarətinə çevrilmişdir.
1876-cı ildə beynəlxalq məktub nəqli şəbəkəsi qurulmuş, 1901-ci ildə isə qolu və həvalə əməliyyatının qəbuluna başlanmışdır.
23 may 1909 tarixində ilk manual telefon stansiyasının İstanbulda xidmətə verilməsindən sonra Məktub və Teleqraf Nəzarəti, 1909-cu ildə Məktub, Teleqraf və Telefon Nəzarəti halına çevrilmiş, 1913-cü ildə də Məktub, Teleqraf və Telefon Ümumi Müdirliyi adını almışdır.
Türkiyə cümhuriyyətinin ilk illərində Daxili işlər Nazirliyinə bağlı olaraq vəzifə yerinə yetirən PTT Ümumi Müdirliyi 1933-cü ildə qatma büdcəli bir idarə olaraq Mütərəqqilik Nazirliyinə, 1939da isə Çatdırma Nazirliyinə bağlanaraq xidmət etməyə davam etmişdir.
1954-cü ildə Cəmiyyət İqtisadi Təşəbbüsü (KİT) olan PTT Ümumi Müdirliyi, 1984-cü ildə Cəmiyyət İqtisadi Dövlət Təşəbbüslərinin yenidən təşkil edilməsi ilə əlaqədar olaraq çıxarılan 233 saylı KHK ilə Cəmiyyət İqtisadi Quruluşu (KİK) statusuna keçirilmişdir.
18 iyun 1994 tarix və 4000 saylı Qanun ilə PTT İşlətməsi Ümumi Müdirliyinin, T. C. Məktub İşlətməsi Ümumi Müdirliyi və Türk Telekommunikasiya Anonim Şirkəti şəklində yenidən quruluşlanması nəzərdə tutulmuş olub, 24 aprel 1995 tarixindən etibarən T. C. Məktub İşlətməsi Ümumi Müdirliyi müstakilen işə başlamışdır.
29 yanvar 2000 tarix və 23948 saylı Rəsmi Qəzetdə nümayiş olunaraq qüvvəyə girən 4502 saylı qanunun 24. maddəsi ilə "T. C. Məktub İşlətməsi Ümumi Müdirliyi" olan Quruluş adı "T. C. Məktub və Teleqraf Təşkilatı Ümumi Müdirliyi" (PTT) olaraq dəyişdirilmişdir.
Bej kitab
Bej kitab (Fed’s Beige Book) — ABŞ Federal Ehtiyat Sisteminin iqtisadi icmalı, onun bir hissəsi olan 12 regional bankın hesabat sənədləri əsasında dərc olunur. Sənədin rəsmi adı "Federal Ehtiyat Dairəsinin Mövcud İqtisadi Şəraitlərə dair Şərhinin Xülasəsidir".
Tarixi
Bu hesabatın tarixi 1970-ci ildə ABŞ Federal Ehtiyat Sisteminin sədri olmuş Artur Byorns tərəfindən təklif edilmişdir. Byornsdən əvvəl regional bankların hər biri öz bölgələrindəki işgüzar əlaqələrdən alınan məlumatları Fed-in iclasında təqdim etdi. Byorns hesab edirdi ki, məlumat ABŞ Federal Ehtiyat Sisteminin rəsmiləri tərəfindən Açıq Bazar Əməliyyatları Komitəsinin iclaslarından əvvəl qeydə alınsa və təqdim edilsə, daha faydalı olar.
Bej Kitabı ilk dəfə 1983-cü ildə nəşr edilmişdir. Fed-in Bej Kitabı adını üz qabığının rəngindən almışdır.
Məzmunu
Ümumilikdə hesabatda ABŞ regionlarında sənaye istehsalı, əmək bazarı, daşınmaz əmlak, maliyyə sənayesi, bank sektoru, kənd təsərrüfatı və xidmət sektorunun cari vəziyyəti əks olunub. Hesabat öz bölgəsindəki Federal Ehtiyat Banklarının hər biri tərəfindən toplanan qeyri-rəsmi şərhlərə əsaslanır. Bankların və onların filiallarının direktorlarının, o cümlədən baş iqtisadçıların, bazar ekspertlərinin, sahibkarların məruzələri dinlənilir. Bej Kitab iqtisadiyyatın ümumi sabitliyini yoxlamaq üçün mühüm alət hesab olunur.
Bej kitab—Bej Kitab Fed-in yeganə ictimaiyyətə açıq kitabıdır və ildə səkkiz dəfə, çərşənbə günləri, ABŞ Federal Ehtiyat Sisteminin Açıq Bazar Komitəsinin (FESABK) şərqi saat qurşağı vaxtı ilə 14:15-də (Moskva vaxtı ilə 22:00) keçirilən növbəti iclasından iki həftə əvvəl nəşr olunur. Kitab pulsuz nəşr olunur və ABŞ Federal Ehtiyat Sisteminin rəsmi saytında pulsuz olaraq mövcuddur.
NGC 2267
NGC 2267, Yeni Baş Kataloqda qeydə alınmış qalaktikadır. Göy üzündə Böyük Köpək bürcü istiqamətində yerləşir. SB0 tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Əhməd Munqi
Bioqrafiyası
Əhməd Munqi 1843-cü ildə zərgərləri ilə məşhur olan Kubaçı kəndində (indiki Dağıstanın Dahadayev rayonunda yerləşir) anadan olub. Özü də bacarıqlı bir sənətkar olur. Əhməd uşaq ikən valideynlərini itirmiş və əmisi İbrahim tərəfindən tərbiyə olunmuşdur. Onunla birlikdə 10 yaşında ikən Təbriz şəhərinə gedir, hər 2 ildən bir Kubaçiyə qayıdır. Hələ uşaq ikən Əhməd musiqi istedadına malik olur, çuğur çalır və mahnı oxuyur. 1862-ci ildə əmisi ilə birlikdə Kubaçiyə qayıdır. Bu vaxta qədər Əhməd artıq məşhur bir müğənni kimi tanınır və onun iştirakı olmadan doğma kəndində heç bir toy keçirilmir. Dostu Batıray Omarla Kubaçiyə gələndə hər iki müğənni öz sənətləri ilə yarışır, Batyrayın hər gəlişi Kubaçinlilərin bayramı olur. 20-ci əsrin əvvəllərində pul qazanmaq məqsədi ilə Parisə səfər edir və "Madam" mahnısı bu səyahətə həsr edir. Şairin dinə mənfi münasibəti olduğundan, kəndin mollası haqqında da bir neçə şeir yazır.
Parisə səfəri
Əhməd Munqi usta olaraq tez-tez digər Kubaçinlilərlə birlikdə mallarını Avropa bazarlarında satmalı olurdu. Şəxsi təcrübəsini təsvir edən şair sənətkarların həyatı haqqında realist bir rəsvir verir. Paris səyahətinin nəticəsi "Parisə gedim" şeiri olur. Parisdə şair bir fransız qadını tərəfindən aldadılır. Azğınlıq, əxlaqi tənəzzül, aldatma, çürük burjua sivilizasiyası - Qərb onun qarşısına belə çıxır. Bundan sonra o, vətən sevgisi və boş vaxta iffətli münasibət, vicdanlı, xeyirxah, əxlaqi cəhətdən təmiz bir dağ qadını haqqında daha güclü danışmağa başlayır. Şairin ustalıqla istifadə etdiyi müqayisə texnikası iki qadının xüsusi obrazlarını çəkməyə imkan verir.
Nəşri
İndiyə qədər Əhməd Munqi adı az tanınır. Bu şairin mahnılarını dargin dilindən kəskin şəkildə fərqli bir dialektdə yazması ilə əlaqədardır. Bu ləhcə o qədər bənzərsizdir ki, bəzən alimlər tərəfindən müstəqil bir dil olaraq qəbul edilir. Lakin dargin ləhcələrinin müqayisəli tədqiqi göstərir ki, Kubaçi kəndinin dili müstəqil deyil, əhəmiyyətli dərəcədə fərqli olsa da, dargin dilinin dialektlərindən biridir. İlk dəfə Kozlovski tərəfindən tərcümə olunan Əhməd Munqinin rus dilindəki şeirləri yalnız 1960 -cı ildə Moskvada Dağıstan incəsənəti və ədəbiyyatı kedekadasında nəşr olunur. Elə həmin il "Drujba" jurnalında onun həyatı və yaradıcılığı haqqında kiçik bir məqalə dərc olunur. Şairin həyat və yaradıcılığının ən dolğun təsviri Y. Kozlovskinin "Dağıstan Lirikası" məcmuəsində verilir.
Vəfatı
Əhməd Munqi 1915-ci ildə doğma Kubaçi kəndində dünyasını dəyişir.
NGC 5000
NGC 5000, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. SBbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Aizanoi
Aizanoi ― qərbi Anadoluda mövcud olmuş qədim yunan şəhəri. Şəhərin dağıntıları indiki Kütahya yaxınlığındakı Çavdarhisar qəsəbəsində, Penkalas çayı sahilində, dəniz səviyyəsindən təxminən 1000 m yüksəklikdə yerləşir. Roma dövründə şəhər mühüm siyasi və iqtisadi mərkəz idi. Dövrdən qalan qalıqlar arasında Zevs məbədi və qeyri-adi birləşmiş teatr-stadion kompleksi var. Şəhər Son qədim dövrdə tənəzzülə uğramışdır. Obyekt 2012-ci ildə UNESCO-nun Ümumdünya irsi siyahısına daxil edilməsi üçün təqdim edilmişdir.
Tarix
left|thumb| Aizanoinin dağıntıları thumb| Aizanoidəki Zevs məbədi Bölgədə Tunc dövründən bəri məskunlaşıldığı məlumdur. Şəhər öz adını Frigyalıların əfsanəvi əcdadlarından Arkas və pəri Eratonun üç oğlundan biri olan Azanın adından almış ola bilər. Ellin dövründə şəhər e.ə. 133-cü ildə Romaya vəsiyyət edilməmişdən əvvəl Berqama krallığından Vifiniya krallığının hakimiyyəti altına keçdi. Bu dövrdə şəhər öz sikkələrini kəsməyə davam edirdi. Ərazidəki monumental tikililər erkən imperiya dövründən III əsrə qədər davm edir.
Aezani Romanın Frigiya Pakatian əyalətinin bir hissəsi idi. Şəhərin yepiskopu 325-ci ildə ilk ekumenik məclis olan Birinci Nikeya Kilsə Məclisinin iştirakçısı idi.
7-ci əsrdən sonra Aezani tənəzzülə uğradı. Səlcuqilərin dövründə məbəd təpəsi müasir şəhərin, Çavdarhisarın da adının əlaqəli olduğu Çavdar Tatarları tərəfindən istehkama çevrildi.